**भारत सरकार**

**गृह मंत्रालय**

**राज्‍य सभा**

**अतारांकित प्रश्‍न संख्‍या 1471**

**दिनांक 04.03.2020/14 फाल्गुन, 1941 (शक) को उत्‍तर के लिए**

**असम राष्ट्रीय नागरिकता रजिस्टर (एनआरसी)**

**से गायब हुए आंकड़े**

**1471. श्री एम॰ पी॰ वीरेन्द्र कुमारः**

**क्या गृह मंत्री यह बताने की कृपा करेंगे किः**

**(क) क्या यह सच है कि दिसम्बर, 2019 से असम राष्ट्रीय नागरिकता रजिस्टर (एनआरसी) से सारे आंकड़े गायब हैं;**

**(ख) यदि हां, तो तत्संबंधी ब्यौरा क्या है;**

**(ग) एनआरसी आकड़ों को पुनः प्राप्त करने हेतु सरकार द्वारा क्या कार्रवाई की गई है;**

**(घ) क्या नागरिकता (संशोधन) अधिनियम पर हुए विवाद को ध्यान में रखते हुए सरकार को किसी धांधली का पता चला है; और**

**(ङ) यदि हां, तो तत्संबंधी ब्यौरा क्या है?**

**उत्‍तर**

**गृह मंत्रालय में राज्‍य मंत्री (श्री नित्यानंद राय)**

(क) से (ङ): राज्य समन्वयक, एनआरसी के साथ सिस्टम इंटीग्रेटर की संविदा समाप्त हो जाने पर राष्ट्रीय नागरिक रजिस्टर(एनआरसी), असम की वेबसाइट पर प्रदान की जा रही सेवाएँ डी-एक्टिवेट हो गई थीं। मुख्य सचिव, असम की अध्यक्षता में एनआरसी समन्वय समिति ने संविदा के नवीनीकरण को अनुमोदित कर दिया है और ये सेवाएँ बहाल हो गई हैं। एनआरसी आंकड़े पूर्ण रूप से सुरक्षित हैं और संवेदनशील आंकड़ों की सुरक्षा के संबंध में कोई खामी नहीं पाई गई है।

\*\*\*\*\*